СПОРАЗУМЕНИЕ

**за**

**реда и условията за отразяване в програмите на Българското национално радио на предизборната кампания за изборите за народни представители на 4 април 2021 г.**

Днес, ………………2021 г. в гр. София, между:

**БЪЛГАРСКОТО НАЦИОНАЛНО РАДИО**, представлявано от Андон Балтаков – Генерален директор на БНР, от една страна и

**ПРЕДСТАВИТЕЛИ** на партиите, коалициите и инициативните комитети, регистрирали кандидати за участие в изборите за народни представители за Народно събрание на Република България на 04.04.2021 г. от друга страна

на основание чл. 189, ал. 4 от Изборния кодекс,

**СЕ ПОДПИСА НАСТОЯЩОТО СПОРАЗУМЕНИЕ:**

**I. ОБЩИ РАЗПОРЕДБИ**

1.1. Отразяването на предизборната кампания по Българското национално радио ще се осъществява в съответствие с изискванията на Изборния кодекс и Решенията на ЦИК, както и всички действащи нормативни актове, относими към провеждането на избори за народни представители за Народно събрание на Република България.

1.2. Формите на предизборната кампания в програмите на БНР и цените, по които се заплаща всяка предизборна форма, са определени с Постановление № 52 от 18.02.2021 г. на Министерския съвет на Република България. Заплащането на предизборни форми със средства от медийни пакети се извършва по реда, определен от ЦИК.

1.3. Българското национално радио ще отразява обективно и справедливо проявите на кандидатите, регистрирани от партиите, коалициите и инициативните комитети, при зачитане на тяхната равнопоставеност и значимост, правата и доброто име на всеки кандидат, въз основа на правила, приети от ЦИК.

1.4. Не се допуска използването в готовите за излъчване клипове в рамките на предизборната кампания на елементи от търговска реклама, както и участието на кандидати и представители на партии и коалиции и независими кандидати в излъчваните търговски реклами.

1.5. Не се допуска излъчването на предизборни прояви на партии, коалиции и инициативни комитети, както и участия в прояви, независимо от техния характер, които могат да се интерпретират като прояви и елементи на предизборна дейност на партиите, коалициите и инициативните комитети, извън времето, определено за предизборната кампания.

1.6. Забранява се в търговска реклама да се отправят политически внушения в полза или вреда на една или друга партия, коалиция или инициативен комитет или кандидат.

1.7. БНР се задължава, при излъчване на различните форми на отразяване на предизборната кампания, да отразява обективно и справедливо проявите на партиите, коалициите и инициативните комитети, регистрирани за участие в изборите и издигнатите от тях кандидати, при зачитане на тяхната равнопоставеност и значимост, като се съобразява с правилата, приети с Решение № 2064-НС/16.02.2021 г. на Централната избирателна комисия.

1.8. БНР няма право да излъчва анонимни материали, свързани с предизборната кампания.

1.9. БНР няма да носи отговорност за съдържанието на предоставените от партии, коалиции и инициативни комитети предизборни форми. В случай, че на БНР бъде наложена санкция поради съдържанието на предизборен клип, хроника или друга форма, предоставена от партия, коалиция или инициативен комитет, същите се задължават да заплатят на БНР обезщетение в размер на наложената санкция.

1.10. В случай, че установи, че съдържанието на предоставен от партия, коалиция или инициативен комитет материал във връзка с предизборната кампания, нарушава закона или общоприетите морални норми, БНР незабавно уведомява предоставилата материала партия, коалиция или инициативен комитет за това обстоятелство. В тези случаи БНР има право да не излъчи материала, докато съдържанието му не бъде коригирано в съответствие с изискванията на закона и общоприетите морални норми.

1.11. Безплатно от БНР ще бъдат излъчвани встъпителните и заключителните клипове по т. 2.2 и т. 2.3. и диспутите по т. 3.5., т. 3.6. и т. 3.7.

1.12. БНР има право да не излъчи форма на предизборна кампания съгласно това споразумение, ако заявилият излъчването не е заплатил дължимото възнаграждение съгласно споразумението и Постановление № 52 от 18.02.2021 г. на Министерския съвет (за платени форми), или ако предоставеният материал не отговаря на техническите изисквания, посочени в същото или не е подаден в сроковете, уговорени в това споразумение, включително в случаите на т. 1.14.

1.13. Материалите за излъчване или публикуване на сайта на БНР съгласно настоящото споразумение се предоставят на БНР от упълномощени представители на партиите, коалициите и инициативните комитети и се приемат по електронна поща или срещу подпис на приносителя.

1.14. Всички звукови файлове, предназначени за ефирно излъчване в програмите на БНР, се прослушват от технически екипи преди тяхното излъчване. Когато звуковите файлове са с лошо качество, което прави невъзможно или затруднява тяхното възприемане от слушателите (много смущения, неясен говор, големи разлики в нивото на звука и др.), БНР уведомява съответната партия, коалиция или инициативен комитет да коригира звуковия файл. Ако файлът не бъде коригиран в срока за получаване на материала съгласно споразумението, БНР не носи отговорност за неговото излъчване.

1.15. Началните часове на предизборните форми, договорени в това споразумение, могат да се променят, когато това се налага за изпълнение на нормативни задължения на БНР по чл. 51 и 52 от Закона за радиото и телевизията, които не са били индивидуализирани към момента на подписване на споразумението. В такива случаи БНР уведомява незабавно подписалите или присъединили се към споразумението политически сили и излъчва съответните предизборни форми непосредствено след изпълнение на съответното нормативно задължение, като спазва принципа за равнопоставеност на политическите сили.

# IІ. ВСТЪПИТЕЛНИ И ЗАКЛЮЧИТЕЛНИ КЛИПОВЕ

2.1. Предизборната кампания в програмите на БНР се открива и закрива с клипове на партиите, коалициите и инициативните комитети с продължителност до 40 (четиридесет) секунди, които се излъчват безплатно.

2.2. Встъпителните клипове ще се излъчат по програма „Хоризонт“ на БНР, с поредност съгласно изтегления в ЦИК на основание чл. 192, ал. 1 от Изборния кодекс жребий. Встъпителните обръщения ще бъдат излъчени на 5 март 2021 г. (петък) след емисията новини в 16:30 часа.

2.3.Заключителните клипове ще се излъчват по програма „Хоризонт” на БНР, съгласно изтегления в ЦИК на основание чл. 192, ал. 1 от Изборния кодекс жребий, на 2 април 2021 г. (петък), след Вечерния осведомителен бюлетин в 18:00 ч.

2.4.Съдържанието на встъпителните и заключителните клипове трябва да съответства на изискванията на Конституцията и законите в Република България. БНР няма да носи отговорност, включително и по Закона за радиото и телевизията, в случай, че предоставените за излъчване материали излизат извън законовите ограничения, добрия тон и/или правилата на морала.

2.5. Политическите партии, коалициите и инициативните комитети предоставят за излъчване встъпителните и заключителните обръщения на кандидатските двойки на запис, в срокове, както следва:

2.5.1. встъпителни клипове – до 15:00 часа на 4 март 2021 г.;

2.5.2. заключителни клипове – до 17:30 часа на 31 март 2021 г.

2.6. Записите трябва да бъдат предоставени във формат WAV 16bit 44.1 kHz. В случай, че предоставен запис надвишава определеното от закона време – **40 (четиридесет) секунди**, той се прекъсва с изтичането на 40-тата секунда.

**ІІI. ДИСПУТИ**

3.1. Безплатните диспути съгласно чл. 195, ал. 1 от Изборния кодекс, ще се излъчват на живо по програма „Хоризонт“ и програма „Христо Ботев“. Безплатните диспути съгласно чл. 196, ал. 1 от Изборния кодекс ще се излъчват на живо в регионалните програми на БНР.

3.2. В диспутите могат да участват представители на партиите, коалициите и инициативните комитети или техните регистрирани кандидати. В един диспут може да участва само по един представител на партиите, коалициите, инициативните комитети или техен кандидат. Участие на представител на партиите, коалициите, инициативните комитети или техен кандидат се допуска единствено на място в студиото на съответната програма на БНР.

3.3. Времето на участниците в безплатните диспути се разпределя поравно, а в платените – според заявката на съответната партия, коалиция или инициативен комитет.

3.4. Партиите, коалициите и инициативните комитети, регистрирани за участие в изборите, заявяват участието на своите представители или кандидати в съответния диспут в срок най-късно до 48 часа преди началото на диспута**.**

3.5. Безплатният диспут по програма „Хоризонт” ще се излъчва както следва:

3.5.1. На 12.03.2021 г. от 10:05 до 12:00 ч. с тема: „България - накъде? Социална политика, здравеопазване, образование, съдебна система, икономика, земеделие, култура и медии“ – водещ Веселина Миланова *- за участниците в първата четвърт от списъка на партии, коалиции и инициативни комитети, съгласно изтегления в ЦИК жребий;*

3.5.2. На 19.03.2021 г. от 15:10 до 17:00 ч. с тема: „България - накъде? Социална политика, здравеопазване, образование, съдебна система, икономика, земеделие, култура и медии“ – водещ Даниела Големинова - *за участниците във втората четвърт от списъка на партии, коалиции и инициативни комитети, съгласно изтегления в ЦИК жребий;*

3.5.3. На 26.03.2021 г. от 10:05 до 12:00 ч. с тема: „България - накъде? Социална политика, здравеопазване, образование, съдебна система, икономика, земеделие, култура и медии“ – водещ Ирина Недева - *за участниците в третата четвърт от списъка на партии, коалиции и инициативни комитети, съгласно изтегления в ЦИК жребий;*

3.5.4. На 02.04.2021 г. от 15:10 до 17:00 ч. с тема: „България - накъде? Социална политика, здравеопазване, образование, съдебна система, икономика, земеделие, култура и медии“ – водещ Георги Марков - *за участниците в четвъртата четвърт от списъка на партии, коалиции и инициативни комитети, съгласно изтегления в ЦИК жребий;*

3.5.5. Всяка регистрирана за участие в изборите партия, коалиция и инициативен комитет разполага с 10 минути за участие в безплатния диспут по програма „Хоризонт“, при условие, че се регистрира за участие в диспута, съгласно реда и сроковете, описани в това споразумение.

3.6. Безплатните диспути по програма „Христо Ботев” ще се излъчват както следва:

3.6.1. На 10.03.2021 г. от 08:05 до 10:00 ч. с тема: „**Реформи и финансиране в системата на българското здравеопазване - здравна карта, електронно здравеопазване, спешна медицинска помощ, доболнична и болнична помощ в големите и малки градове на страната**“ – водещ - Александър Райчев;

3.6.2. На 24.03.2021 г. от 08:05 до 10:00 ч. с тема: **„Външна политика и парламент - функции и решения в контекста на миграционни и културни процеси в локален и глобален план“** с водещ: Мария Христова;

3.6.3. На 01.04.2021 г. от 08:05 до 10:00 ч. с тема: **„Екология, "Зелена сделка" - Какви са необходимите законодателни действия за решаване на екологичните проблеми на страната и за участието на гражданския сектор?“** с водещ: Любомира Константинова;

3.7. Безплатните диспути в регионалните програми на БНР ще се проведат както следва:

3.7.1. по програма **„Радио София“** – на 18.03.2021 г. от 10:05 до 12:00 ч. с тема: **„Политики за справяне с демографската криза и начини за мотивация и задържане на младите хора у нас“** – водещ Лилия Големинова;

3.7.2. по програма **„Радио Благоевград“** на 09.03.2021 г. от 10:05 до 12:00 ч. с тема: „**Визия за развитието на България през следващите четири години. Основни тези и послания от предизборните платформи**“– водещ Райна Ванчева;

3.7.3. по програма **„Радио Бургас“** на 11.03.2021 г. от 13:05 до 15:00 ч. с тема: „**Здравеопазване. Реформи в сферата на здравеопазването с оглед на предизвикателствата, свързани с пандемията и провокирани от проблемите в системата. Как да се задържат медицинските специалисти в страната - възможности и перспективи. Модернизиране на здравните заведения - планове**“– водещ Петя Янакиева;

3.7.4. по програма **„Радио Варна“** – на 13.03.2021 г. от 10:10 до 12:00 ч. с тема: **„Акценти в предизборните програми на политическите сили за развитие на Българското Черноморие“** – водещ Валери Великов;

3.7.5. по програма **„Радио Видин“** – на 09.03.2017 г. от 09:10 до 11:10 ч. с тема: **„Визия за развитието на Северозападна България през следващите 4 години – икономика, инфраструктура, социална политика.“** – водещ Цветомир Цветанов;

3.7.6. по програма **„Радио Кърджали“** – на 09.03.2021 г. от 10:10 до 12:00 ч. с тема: **„Социално и икономическо развитие на Източните Родопи и страната. Необходимост от реформи. Виждания на политическите партии и кандидатите за народни представители за развитието на района“** – водещ Станислава Георгиева;

3.7.7. по програма **„Радио Пловдив“** на 09.03.2021 г. от 10:05 до 12:00 ч., тема: **„Управленски приоритети. България днес и след четири години“** водещ – Антония Попова;

3.7.8. по програма **„Радио Стара Загора“** – на 08.03.2021 г. от 10:05 до 12:00 ч. с тема: **„Приоритети в работата на Народното събрание. Предизвикателства пред Република България в следващите години“** – водещ Десислава Крачолова;

3.7.9. по програма **„Радио Шумен“** – на 09.03.2021 г. от 13:05 до 15:00 ч. с тема: **„Законодателни политики и отражението им в регионите“** – водещ Миглена Стефанова.

3.8. С оглед спазване на противоепидемичните мерки в страната и опазване живота и здравето на водещите и участниците в диспутите, капацитетът на студията, в които ще се провеждат диспутите по програмите **„Хоризонт“, „Радио Бургас“, „Радио Видин“, „Радио Стара Загора“ и „Радио Шумен“** се определя на до 4 човека едновременно при спазване на следния регламент за участие:

3.8.1. При заявено участие от страна на 5 до 8 партии, коалиции или инициативни комитети, диспутът се разделя на две равни по време части с равен брой участници;

3.8.2. При заявено участие от страна на 9 до 12 партии, коалиции или инициативни комитети, диспутът се разделя на три равни по време части с равен брой участници;

3.8.3. При заявено участие от страна на 13 до 16 партии, коалиции или инициативни комитети, диспутът се разделя на четири равни по време части с равен брой участници;

3.8.4. При заявено участие от страна на 17 до 20 партии, коалиции или инициативни комитети, диспутът се разделя на пет равни по време части с равен брой участници;

3.8.5. При заявено участие от страна на 21 или повече партии, коалиции или инициативни комитети, диспутът се разделя на шест равни по време части с равен брой участници;

3.8.6. Разпределението на участниците в частите на диспута се определя съгласно жребия, проведен от ЦИК.

3.8.7. Когато участниците не могат да се разпределят поравно в частите на диспута, в последната част от диспута се включват повече или по-малко участници, като времетраенето на частите на диспута се съобразява, така че всички участници в даден диспут да имат равно време.

3.8.8. При заявено участие на повече от 10 (десет) представители на партии, коалиции и инициативни комитети в рамките на един безплатен диспут, времето на диспута се удължава с 1 час, за което участниците се уведомяват не по-късно от 24 часа преди провеждането на съответния диспут.

3.8.9. При заявено участие по програма „Хоризонт“ на повече от 8 (осем) представители на партии, коалиции и инициативни комитети в рамките на един безплатен диспут, времето на диспута се **удължава с минутите, полагащи се на всеки заявил, съгласно чл. 3.5.5. ,** за което участниците се уведомяват не по-късно от 24 часа преди провеждането на съответния диспут.

3.8.10. Между всеки две части на даден диспут се предвиждат 10 минути за дезинфекция и проветряване на студиото, които са включени в обявеното общо времетраене на диспута.

3.9. С оглед спазване на противоепидемичните мерки в страната и опазване живота и здравето на водещите и участниците в диспутите, капацитетът на студията, в които ще се провеждат диспутите по програмите **„Христо Ботев“, „Радио София“, „Радио Благоевград“, „Радио Варна“, „Радио Кърджали“ и „Радио Пловдив“** се определя на до 7 човека едновременно при спазване на следния регламент за участие:

3.9.2.При заявено участие от страна на 8 до 14 партии, коалиции или инициативни комитети, диспутът се разделя на две равни по време части с равен брой участници;

3.9.3. При заявено участие от страна на 15 до 21 партии, коалиции или инициативни комитети, диспутът се разделя на три равни по време части с равен брой участници;

3.9.4. При заявено участие от страна на 22 или повече партии, коалиции или инициативни комитети, диспутът се разделя на четири равни по време части с равен брой участници;

3.9.5. Разпределението на участниците в частите на диспута се определя съгласно жребия, проведен от ЦИК.

3.9.6. Когато участниците не могат да се разпределят поравно в частите на диспута, в последната част от диспута се включват повече или по-малко участници, като времетраенето на частите на диспута се съобразява, така че всички участници в даден диспут да имат равно време.

3.9.7. При заявено участие на повече от 14 (четиринадесет) представители на партии, коалиции и инициативни комитети в рамките на един диспут времето на диспута се удължава с 1 час, за което участниците се уведомяват не по-късно от 24 часа преди провеждането на съответния диспут.

3.9.8. Между всеки две части на даден диспут се предвиждат 10 минути за дезинфекция и проветряване на студиото, които са включени в обявеното общо времетраене на диспута.

3.10. При неявяване на заявен участник в безплатен диспут или недопускане на участник при условията на т. 3.21., общата продължителност на диспута се намалява с предвиденото за него време, като се запазва равното планирано време на всички явили се и допуснати участници.

3.11. **Платените** радиодиспути по програма „Хоризонт“ (в предаванията „Събота 150“ и „Неделя 150“) ще се излъчват както следва:

3.11.1. На 06.03.2021 г. от 11:00 до 12:00 ч. с тема: **„Външна политика - политики в ЕС“**, – водещ Деян Йотов;

3.11.2. На 07.03.2021г. от 11:00 до 12:00 ч. с тема: **„Законодателна дейност, съдебна реформа, борба с корупцията (*дебати между водачи на листи и кандидати, издигнати от инициативни комитети*)“** – водещ Явор Стаматов;

3.11.3. На 13.03.2021 г. от 11:00 до 12:00 ч. с тема: **„Външна политика, отбранителна политика и политика по сигурността“** – водещ Весела Владкова;

Срок за подаване на заявки за участие до 12.00 ч. на 10.03.2021 г.

3.11.4. На 14.03.2021 г. от 11:00 до 12:00 ч. с тема: **„Социална политика, здравеопазване, образование, екология, култура (*дебати между водачи на листи и кандидати, издигнати от инициативни комитети*)“** – водещ Диана Янкулова;

Срок за подаване на заявки за участие до 12.00 ч. на 11.03.2021 г.

3.11.5. На 20.03.2021 г. от 11:00 до 12:00 ч. с тема: **„Външна политика – политики на Балканите“** – водещ Деян Йотов;

Срок за подаване на заявки за участие до 12.00 ч. на 17.03.2021 г.

3.11.6. На 21.03.2021 г. от 11:00 до 12:00 ч. с тема: **„Икономика, енергетика, инфраструктура, данъчна политика, туризъм (*дебати между водачи на листи и кандидати, издигнати от инициативни комитети*)“** – водещ Явор Стаматов;

Срок за подаване на заявки за участие до 12.00 ч. на 18.03.2021 г.

3.11.7. На 27.03.2021 г. от 11:00 до 12:00 ч. с тема: **„Политика за българите в чужбина“** – водещ Весела Владкова;

Срок за подаване на заявки за участие до 12.00 ч. на 24.03.2021 г.

3.11.8. На 28.03.2021 г. от 11:00 до 12:00 ч. с тема: **„Отбрана, полиция, национална сигурност (*дебати между водачи на листи и кандидати, издигнати от инициативни комитети)*“** – водещ Диана Янкулова;

Срок за подаване на заявки за участие до 12.00 ч. на 25.03.2021 г.

3.12. **Платените** радиодиспути по програма „Христо Ботев“ (до 3-ма участници) ще се излъчват както следва:

3.12.1. На 09.03.2021 г. от 10:00 до 11:00 ч. с тема: **„Как ще бъде изграден мостът между образователния сектор и потребностите на пазара на труда? Какви ще бъдат реформите в сферата на образованието и как ще се компенсира нуждата от млади и подготвени кадри?“** – водещ Таня Любенова;

3.12.2. На 22.03.2021 г. от 08:05 до 09:00ч. с тема: **„Какви са предложенията на кандидатите по отношение на местното самоуправление, градската среда и регионалното развитие?“** – водещ Милена Воденичарова;

3.12.3. На 23.03.2021 г. от 08:05 до 09:00ч. с тема: **„Каква трябва да бъде подкрепата за малкия и среден бизнес в нормални условия и в условия на криза?“** – водещ Нина Цанева;

3.12.4. На 27.03.2021 г. от 12:30 до 13:30 ч.. с тема: **„Поправки и допълнения или изцяло нов Закон за радиото и телевизията и нужен ли е Закон за защита на професионалната журналистика и журналистическия труд в България?“** – водещ Николета Атанасова;

3.12.5. На 30.03.2021 г. от 08:05 до 09:00ч. с тема: **„Какъв е начинът в България да бъде изградена иновативна, зелена, свързана икономика с по-висока добавена стойност?“** – водещ Нина Цанева;

3.12.6. На 31.03.2021 г. от 08:05 до 09:00 ч. с тема **„Опазване на културното наследство и въздействието на исторически трактовки при решения за официалния празничен календар и образователната система на България**“ с водещ – Мария Христова

3.13. **Платените** радиодиспути в регионалните програми на БНР ще се излъчват както следва:

3.13.1. по програма **„Радио Благоевград“** на 12.03.2021 г. от 10:05 до 11:00 ч. с тема: **„Икономически програми и намерения - инвестиции и бизнес среда, данъчна политика. Отражение на отношенията между България и Република Северна Македония в регионален аспект – за бизнес отношенията, индустрията, търговията, инфраструктурни връзки.“** – водещ Бойка Браткова;

3.13.2. по програма **„Радио Благоевград“** на 19.03.2021 г. от 10:05 до 11:00 ч с тема: **„Здравеопазване и социална политика – доходи, пенсии, трудова заетост“** – водещ Лалка Радкова;

3.13.3. по програма **„Радио Благоевград“** на 26.03.2021 г. от 10:05 до 11:00 ч. с тема: „**Грижа за младите – култура, образование, реализация, доходи**“– водещ Давид Калпачки;

3.13.4. по програма **„Радио Благоевград“** на 02.04.2021 г. от 10:05 до 11:00 ч. с тема: „**Управленски приоритети. Подобряване на социално-икономическия живот и сигурността на гражданите, перспективи за българското земеделие**“– водещ Биляна Славчева;

3.13.5. по програма **„Радио Бургас“** на 18.03.2021 г. от 14:05 до 15:00ч. с тема: **„Инфраструктурни проекти. Кои са важните за региона инфраструктурни проекти? Как ще се променя визията на Южното Черноморие? Какви са плановете за развитие на района на Странджа?“** – водещ Даниела Костадинова;

3.13.6. по програма **„Радио Бургас“** на 25.03.2021 г. от 14:05 до 15:00 ч. с тема: „**Икономиката в условията на пандемия. Какви са предизвикателствата пред бизнеса? Как ще се работи за възстановяване на туризма- тенденции и прогнози. Как държавата трябва да помогне на малкия и среден бизнес, за да се справи с кризата?**“– водещ Мариян Иванов;

3.13.7. по програма **„Радио Бургас“** на 01.04.2021 г. от 14:05 до 15:00 ч. с тема: „**Екология. Необходими ли са промени в ЗЧК за регулиране на строителните процеси по Черноморието. Какви са перспективите за развитие на Черноморските курорти? Какви инициативи ще се предприемат за развитието на Странджа и приемането на плана за управление на Природния парк?**“– водещ Десислава Златева;

3.13.8. по програма **„Радио Варна“** на 06.03.2021 г. от 10:10 до 12:00ч. с тема: „**Съдебната реформа. Визия за развитие на съдебната власт**“– водещ Георги Бекяров;

3.13.9. по програма **„Радио Варна“** на 20.03.2021 г. от 10:10 до 12:00 ч., тема: **„Здравеопазване и образование - политически решения за промени в здравната система; мерки за промени в дигиталното и традиционно образование”,** водещ – Георги Бекяров;

3.13.10. по програма **„Радио Варна“** на 27.03.2021 г. от 10:10 до 12:00 ч., тема: **„Финансова и икономическа политика. Развитие на Черноморието - туризъм и екология. Подкрепа за дребния и среден бизнес след година на епидемия. Транспортни коридори в Източна България“**, водещ – Валери Великов;

3.13.11. по програма **„Радио Видин“** на 15.03.2021 г. от 09:15 - 10:30 ч., тема: **„Политики и идеи за развитието на Северозападна България – туризъм, земеделие, инвестиции“**, водещ – Йорданка Петрова;

3.13.12. по програма **„Радио Видин“** на 23.03.2021 г. от 09:15 - 10:30 ч., тема: **„Визия за развитието на Северозападна България през следващите 4 години - демография и икономическо развитие на региона“**, водещ – Цветомир Цветанов;

3.13.13. по програма **„Радио Видин“** – на 29.03.2021 г. от 09:15 - 10:30 ч. с тема: **„Социалната политика в Северозападна България – подобряване на благосъстоянието и сигурността на гражданите, здравеопазване и образование“** – водещ Йорданка Петрова;

3.13.14. по програма **„Радио Кърджали“** – на 16.03.2021 г. от 11:10 до 12:00 ч. с тема: **„Мястото и ролята на България в променящия се свят. Необходим ли е нов обществен договор“** – водещ Илияна Типова;

3.13.15. по програма **„Радио Кърджали“** – на 23.03.2021 г. от 11:10 до 12:00 ч. с тема: **„Демографски проблеми и обезлюдяване на района. Политики за преодоляване на негативните тенденции. Икономическо развитие, образование, здравеопазване“** – водещ Галина Стефанова;

3.13.16. по програма **„Радио Кърджали“** – на 30.03.2021 г. от 11:10 до 12:00 ч. с тема: **„Промяната на страната. Необходимост или популизъм. Реалистични ли са предизборните платформи на политическите сили, участващи в изборите за 45 –то Народно събрание“** – водещ Радка Петкова;

3.13.17. по програма **„Радио Пловдив“** – на 11.03.2021 г. от 10:05 до 11:00 ч. с тема: **„Външна политика, политика за българите в чужбина, отбрана и национална сигурност“** – водещ Екатерина Костова;

3.13.18. по програма **„Радио Пловдив“** на 16.03.2021 г. от 10:05 до 11:00 ч., тема: **„Подкрепа и развитие за бизнеса, туризъм, инвестиции, еврофондове, икономика, енергетика“**, водещ – Емил Костов;

3.13.19. по програма **„Радио Пловдив** на 18.03.20217 г. от 10:05 до 11:00 ч., тема: **„Модерна България. Електронно правителство, съвременно образование“**, водещ – Живка Танчева;

3.13.20. по програма **„Радио Пловдив“** на 23.03.2021 г. от 10:05 до 11:00 ч., тема: **„Социална България. Прозрачно разпределение на обществения ресурс. Социална политика, доходи, данъци, пенсионна система“**, водещ – Иванка Петкова;

3.13.21. по програма **„Радио Пловдив“** на 25.03.2021 г. от 10:05 до 11:00 ч., тема: **„Справедлива България. Съдебна система, борба с корупцията, мерки срещу престъпността“**, водещ – Антоанета Петричанска;

3.13.22. по програма **„Радио Пловдив“** на 30.03.2021 г. от 10:05 до 11:00 ч., тема: **„Здравеопазване след предизвикателството ковид“**, водещ – Антония Попова;

3.13.23. по програма **„Радио Пловдив“** на 01.04.2021 г. от 10:05 до 11:00 ч., тема: **„България по пътя на успеха. Възстановяване след ковид пандемията, управленски приоритети и политики“**, водещ – Антоанета Петричанска;

3.13.24. по програма **„Радио София“** на 16.03.2021 г. от 13:05 до 14:00 ч., тема: **„Развитие на регионите - как ще бъдат преодолени обезлюдяването и икономическият спад в по-малките населени места за сметка на пренаселването на столицата; инфраструктурна политика“** водещ – Лъчезар Христов;

3.13.25. по програма **„Радио София“** на 25.03.2021 г. от 13:05 до 14:00 ч., тема: **„Зелено възстановяване на икономиката. Зелени инвестиции за София и региона с цел подобряване на екологичната среда“**, водещ – Данаил Конов;

3.13.26. по програма **„Радио Стара Загора“** на 10.03.2021 г. от 10:05 до 12:00 ч., тема: **„Социална политика, здравеопазване, образование“**, водещ – Диана Абрашева;

3.13.27. по програма **„Радио Стара Загора“** на 12.03.2021 г. от 10:05 до 12:00 ч., тема: **„Предизвикателства пред българската икономика. Селско стопанство.“**, водещ – Живко Иванов;

3.13.28. по програма **„Радио Стара Загора“** на 17.03.2021 г. от 10:05 до 12:00 ч., тема: **„Визия за развитието на региона през следващите години- инвестиции, подобряване на бизнес средата, развитие на малкия и среден бизнес. Перспективи за развитието на туризма.“**, водещ – Нели Ангелова;

3.13.29. по програма **„Радио Стара Загора“** – на 19.03.2021 г. от 10:05 до 12:00 ч. с тема: **„Екология. Опазване на околната среда“** – водещ Моника Съртонева;

3.13.30. по програма **„Радио Стара Загора“** – на 22.03.2021 г. от 10:05 до 12:00 ч. с тема: **„Антикорупционни мерки, вътрешна сигурност и ред, съдебна реформа.“** – водещ Светла Димитрова;

3.13.31. по програма **„Радио Стара Загора“** – на 24.03.2021 г. от 10:05 до 12:00 ч. с тема: **„Законодателство за стимулиране на бизнеса и образованието, необходимо на пазара на труда.“** – водещ Елена Енчева;

3.13.32. по програма **„Радио Стара Загора“** – на 26.03.2021 г. от 10:05 до 12:00 ч. с тема: **„Социално-икономическо развитие на региона и перспективата пред въглищната индустрия и енергийния комплекс „Марица изток“ в контекста на Зелената сделка.“** – водещ Анна Турлакова;

3.13.33. по програма **„Радио Стара Загора“** – на 29.03.2021 г. от 10:05 до 12:00 ч. с тема: **„Социална България - здравеопазване, доходи, данъци, пенсионна система, осигуряване.“** – водещ Теодора Иванова;

3.13.34. по програма **„Радио Стара Загора“** – на 31.03.2021 г. от 10:05 до 12:00 ч. с тема: **„Предизвикателствата пред България във вътрешнополитически план. Външна политика и дипломация.“** – водещ Десислав Тенев;

3.13.35. по програма **„Радио Шумен“** – на 16.03.2021 г. от 13:05 до 15:00 ч. с тема: **„Законодателството в областта на здравеопазването – необходимите и възможни реформи в болничната система, финансиране.“** – водещ Мина Денева;

3.13.36. по програма **„Радио Шумен“** – на 19.03.2021 г. от 13:05 до 15:00 ч. с тема: **„Законодателство в областта на образованието – достъп до качествено обучение, привличане на преподаватели, реформи в университетите.“** – водещ Росица Арабаджиева;

3.13.37. по програма **„Радио Шумен“** – на 23.03.2021 г. от 13:05 до 15:00 ч. с тема: **„Политики в борбата с корупцията, организираната престъпност, опазване на реда в малките населени места.“** – водещ Радослав Генчев;

3.13.38. по програма **„Радио Шумен“** – на 26.03.2021 г. от 13:05 до 15:00 ч. с тема: **„Екологично законодателство. Политики за управление на водните ресурси, чистотата на въздуха и опазване на околната среда.“** – водещ Здравка Русева;

3.13.39. по програма **„Радио Шумен“** – на 30.03.2021 г. от 13:05 до 15:00 ч. с тема: **„Законодателство в областта на социалната политика, пенсионната система и политики за защита доходите на населението.“** – водещ Людмила Борисова;

3.13.40. по програма **„Радио Шумен“** – на 02.04.2021 г. от 13:05 до 15:00 ч. с тема: **„Конституционна реформа – възможности и потребности, реформи в българското законодателство.“** – водещ Невена Николова.

3.14. Участниците в диспутите се определят от партиите, коалициите и инициативните комитети. Техните имена се изпращат в БНР от представляващия съответната партия, коалиция или комитет, заедно със заявката за участие в съответния диспут. Времето за участие в диспута се разпределя поравно при безплатните диспути и съобразно заявката – при платените.

3.15. Заявките за участие в платените диспути се приемат по реда на тяхното подаване. След изчерпване на цялото предвидено време за даден платен диспут и/или запълване на капацитета на студиото на съответната програма, описани в чл. 3.8.1. и чл. 3.9.2. от споразумението, последващи заявки за участие в същия не се приемат, като заявилите участие се уведомяват за това обстоятелство в срок до 12 часа след подаването на заявката.

3.16. Участниците в диспута трябва да бъдат в сградата на БНР – София или съответното РРС най-малко 30 минути преди началото на съответния диспут. Те се легитимират с лична карта. БНР не носи отговорност за участието или неучастието на лице, което не спази посочения срок.

3.17. Заплащането на сумите, дължими за участие в платените диспути, се извършва авансово, до 24 часа преди началото на съответния радиодиспут.

3.18. Диспутите протичат под формата на отговори от страна на участниците на задавани от водещия въпроси. Водещият следи всеки от участниците в безплатните диспути да получи равна възможност за участие в диспута, като предоставя еднакво време за отговор на всеки участник. Редът за встъпителните и заключителните изявления в диспутите по програмите „Хоризонт“ и „Христо Ботев“ се определя съгласно изтегления от ЦИК жребий, а за регионалните програми - по жребия на съответните районни избирателни комисии по седалището на съответната радиостанция. Въпросите в диспутите се определят от водещия.

3.19. Участниците в безплатните диспути имат свобода за преценка на времето, необходимо им за отговор на отделните въпроси, като общото време за отговори на всеки участник се следи от водещия, който носи отговорност за спазване на принципа на равнопоставеност на всички участници в диспута.

3.20. При заявяване на участие за конкретен безплатен диспут само от един участник, диспутът не се провежда, а на участника се предоставят до 10 минути за изявление и/или разговор с определения за водещ на диспута.

3.21. До участие в диспути не се допускат лица, които при явяването си проявяват видими симптоми на настинка или грип, както и лица, които са във видимо нетрезво състояние или под влияние на упойващи вещества. При явяване на такива лица, същите не се допускат в сградите на БНР и БНР не носи отговорност за неучастието на съответната партия, коалиция или инициативен комитет в диспута.

3.22. Във връзка с обявената извънредна епидемична обстановка в страната:

3.22.1. всички участници в диспутите са длъжни да носят маски по време на пребиваването си в сградите на БНР;

3.22.2. всички участници в диспутите са длъжни да носят маски по време на престоя си в сградите на БНР, с изключение на студиото, където се провежда диспута;

3.22.3. БНР създава организация за осигуряване в студията на физическа дистанция между участниците в диспута, включително водещия, най-малко от 1,5 м един от друг;

3.22.4. БНР се задължава да осигури на участниците в диспутите лични предпазни средства – маски и ръкавици – за участниците;

3.22.5. БНР дезинфекцира студията, в които се провеждат диспути, след всеки диспут или група.

3.23. Всички диспути ще бъдат излъчвани на живо на интернет страниците на БНР, при условие, че участниците в диспута са дали съгласието си за това.

3.24. В случай, че даден водещ няма възможност да води даден диспут по причини, които не зависят от него или от БНР, диспутът ще се води от друг водещ, измежду изброените в това споразумение.

# ІV. ПРЕДИЗБОРНИ ХРОНИКИ

4.1. БНР ще отразява предизборните прояви на партиите, коалициите и инициативните комитети чрез излъчване на материали с времетраене до 3 (три) минути в рубрика „Предизборна хроника“.

4.2. Предизборната хроника се излъчва в периода на предизборната кампания в следните часови пояси:

4.2.1. по програма **„Хоризонт”** – всеки ден от 06:45 – 07.00, 14:45 – 15:00, 20:05 – 20:20 ч.;

4.2.2. по програма **„Радио София“** – всеки делничен ден след новините в 10:00 ч. и 16:00 ч.;

4.2.3. по програма **„Радио Благоевград“** – всеки ден след новините в 08:00 ч., 09:00 ч., 10:00 ч. , 11:00 ч., 13:00 ч., 14:00 ч., 15:00 ч., 16:00 ч., 17:00 ч., 19:00 ч., 20:00 ч., 21:00 ч., 22:00 ч.;

4.2.4. по програма **„Радио Бургас“** – всеки ден след новините в 08:00 ч.; 13:00 ч. и 17:00 ч;

4.2.5. по програма **„Радио Варна “** – всеки ден след новините от 06:00 до 20:00 ч.;

4.2.6. по програма **„Радио Видин“** – всеки ден след новините в 08:00 ч., 10:00 ч., 11:00 ч., 14:00 ч., 16:00 ч., 17:00 ч. и 19:00 ч.;

4.2.7. по програма **„Радио Кърджали“** – делнични дни и неделя – 09:10 – 09:20 часа, събота – 12:20 – 12:30 часа, всеки ден – 14:10 – 14:20 часа, 17:10 – 17:20 часа и 19:30 – 19:40 часа;

4.2.8. по програма **„Радио Пловдив“** всеки ден след новините от 06:00 часа до 20:00 часа;

4.2.9. по програма **„Радио Стара Загора“** – всеки ден след новините от 06:00 часа до 23:00 часа (с изключение на 18:00 часа).;

4.2.10. по програма **„Радио Шумен“** – всеки ден след новините от 06:00 часа до 23:00 часа (с изключение на 18:00 часа).

4.3. Рубриката ще бъде обозначена в началото и в края със звуков сигнал. Редът за участие в предизборните хроники се определя съгласно изтегления в ЦИК жребий, като ежедневно се прилага принципът на ротация.

4.4. Информации и заявки за излъчване на материали в рубриката „Предизборна хроника” се предоставят както следва:

4.4.1. за емисиите преди 15.00 часа – най-късно **до 16:00 часа на предходния ден;**

4.4.2. за емисиите след 15.00 часа – най-късно **до 12:00 часа на същия ден.**

4.5. Заплащането на дължимите суми за излъчване на хрониките се извършва авансово, в срок до 24 часа преди излъчване на съответната хроника.

4.6. При изпращане на готови звукови файлове, същите следва да са във формат WAV 16bit 44.1 KHz., освен когато това е технологично невъзможно поради естеството на записа. БНР не носи отговорност за качеството на материалите при неспазване на тези изисквания.

## V. ПРЕДИЗБОРНИ КЛИПОВЕ

5.1. Извън времето за излъчване на предизборни предавания по раздел ІІ-ри, ІІІ-ти и IV-ти, страните се съгласяват предизборната кампания на партиите, коалициите и инициативните комитети, регистрирани в ЦИК, да бъде отразявана чрез излъчване на предизборни агитационни клипове с продължителност **до 1 (една) минута.**

5.2. Клиповете по т. 5.1. ще се излъчват в посочените часове с изключение на часовете, в които се излъчват диспути в програмите на БНР както следва:

5.2.1. по програма „**Хоризонт“** – на всеки ден след кратките новини - 06:30, 08:30, 10:30, 11:30, 13:30, 14:30, 16:30 и 17:30 часа;

5.2.2. по програма **„Христо Ботев“** – на всеки ден от понеделник до петък – 08:15 – 08:55 и 12:20 – 14:00 часа;

5.2.3 по програма **„Радио София“** – всеки ден – 08:40 – 09:00, 12:30 – 13:00, 15:30 – 16:00 часа;

5.2.4. по програма **„Радио Благоевград“** – всеки ден след новините - 08:00, 09:00, 10:00, 11:00, 13:00, 14:00, 15:00, 16:00, 17:00, 19:00, 20:00, 21:00 и 22:00 часа;

5.2.5. по програма **„Радио Бургас“** – на всеки ден след новините – 08:00, 10:00, 11:00, 13:00, 14:00, 16:00, 17:00 часа;

5.2.6. по програма **„Радио Варна “** – всеки ден след новините от 06:00 до 23:00 часа;

5.2.7. по програма **„Радио Видин“** – всеки ден след новините в 08:00, 10:00, 11:00, 14:00, 16:00, 17:00 и 19:00 часа;

5.2.8. по програма **„Радио Кърджали“** – в делнични дни и неделя – 09:50 – 10:00 часа, събота - 12:20 – 12:30 часа, всеки ден – 16:50 – 17:00 и 19:50 – 20:00 часа;

5.2.9. по програма **„Радио Пловдив“** – всеки ден след новините и предизборните хроники от 00:00 до 23:00 часа;

5.2.10. по програма **„Радио Стара Загора“** – всеки ден след новините и предизборните хроники от 06:00 до 23:00 часа (с изключение на 18:00 часа);

5.2.11. по програма **„Радио Шумен“** – всеки ден след новините и предизборните хроники от 06.00 до 23.00 часа (с изключение на 18:00 часа).

5.3. Редът за излъчване на предизборните клипове се определя съгласно изтегления в ЦИК жребий, като ежедневно се прилага принципът на ротация.

5.4.Клиповете по този раздел се заплащат авансово в срок от 24 часа преди заявения час на излъчване по Тарифата, определена с Постановление № 52/18.02.2021 г. на Министерския съвет на Република България.

5.5.Съдържанието на клиповете следва да съответства на изискванията на Конституцията и действащите закони в Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и морала.

5.6. Клиповете се предоставят за излъчване на запис **най-късно 24 часа преди предвиденото излъчване.** Записът трябва бъде във формат WAV 16bit 44.1 kHz.

5.7. БНР не носи отговорност за качеството на клиповете при неспазване на изискванията по предходната точка от страна на партия, коалиция или инициативен комитет.

5.8. Клип на една партия, коалиция или инициативен комитет не може да бъде излъчен повече от един път в един предизборен блок.

**VI. ДРУГИ ПЛАТЕНИ ФОРМИ**

6.1. Освен изброените по-горе форми за отразяване на предизборната кампания по програмите на БНР, партиите, коалициите и инициативните комитети могат на основание чл.189, ал.1 от Изборния кодекс да използват и други форми за отразяване, като:

6.1.1. интервю - с времетраене до 5 (пет) минути;

6.1.2. кратък фичър до 5 (пет) минути;

6.1.3. визитка – с времетраене до 3 (три) минути;

6.1.4. платен репортаж – с времетраене до 2 (две) минути;

6.1.5. блиц интервю - с времетраене до 2 (минути)

6.1.6. предизборни материали в интернет страницата на БНР.

6.2. Формите по т. 6.1.1 – 6.1.5. ще се излъчват в програмите на БНР в посочените часове с изключение на часовете, в които се излъчват диспути, както следва:

6.2.1. по програма „Хоризонт“:

6.2.1.1. платената форма по т. **6.1.1. се излъчва от** 08:30 - 09:30 часа в предаването „Преди всички“, от 11:00 - 12:00 часа по предаването „Хоризонт до обед“, от 13:30 - 14:30 часа в предаването „12+3” и от 16:30 - 17:30 часа в предаването „Нещо повече”;

6.2.1.2. платените форми по т. 6.1.2. – 6.1.5. се излъчват всеки ден – 06:45 – 07:00 часа, 14:45 – 15:00 часа, 20:05 – 20:20 часа;

6.2.2. по „Христо Ботев“– на всеки делничен ден от 08:15-08:55 часа;

6.2.3. по програма **„Радио София“** – всеки ден от 08:40 – 09:00 часа, 12:30 – 13:00 часа и 15:30 - 16:00 часа;

6.2.4. по програма **„Радио Благоевград“** – всеки ден след новините - 08:00, 09:00, 10:00, 11:00, 13:00, 14:00, 15:00, 16:00, 17:00, 19:00, 20:00, 21:00, 22:00 часа

6.2.5. по програма **„Радио Бургас“** – всеки ден – 08:10 – 08:15, 13:10 – 13:15, 17:10 – 17:15 часа;

6.2.6. по програма **„Радио Варна “** - всеки ден - 06:00 – 20:00 часа (на 40-тата минута на всеки час);

6.2.7. по програма **„Радио Видин“** – всеки ден след новините - 08:00, 10:00, 11:00, 14:00, 16:00, 17:00 и 19:00 часа;

6.2.8. по програма **„Радио Кърджали“** – в делнични дни и неделя – 11:50 – 12:00 часа, в събота – 12:20 – 12:30 часа, всеки ден – 16:20 – 16:30 часа;

6.2.9. по програма „Радио Пловдив“ - всеки делничен ден - 06:00 - 10:00, 12:00 - 14:00, 15:00 - 18:00, всяка събота и неделя - 06:00 - 10:00 и 16:00-18:00 часа;

6.2.10. по програма **„Радио Стара Загора“:**

6.2.10.1. платените форми по т. 6.1.1. се излъчват всеки ден в 06:45, 07:45, 08:45, 09:45, 14:45, 15:45 и 16:45 часа;

6.2.10.2. платените форми по т. 6.1.2. – 6.1.5. се излъчват всеки ден от 06:00 – 24:00 часа (на 35-тата минута на всеки час, с изключение на 18:00 часа);

6.2.11. по програма **„Радио Шумен“** – всеки ден 07:45, 08:45, 09:45, 13:15, 14:15, 15:15, 16:15, 17:15, 21:15, 21:45, 22:15 и 22:45 часа след излъчване на новините, хрониките и клиповете.

6.3. Заплащането на формите по т. 6.1.1. – 6.1.6. се извършва авансово в срок до 24 часа преди заявения час на излъчване, по цени съгласно Тарифата, приета с Постановление № 52/18.02.2021 г. на Министерския съвет на Република България.

6.4.Съдържанието на формите по настоящия раздел следва да съответства на изискванията на Конституцията и законите в Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и/или правилата на морала.

6.5. Готовите материали за всички форми по т. 6.1.1. – 6.1.6. се предоставят за излъчване на запис или публикуване **най-късно 24 часа преди предвиденото излъчване или публикуване.** Записите трябва да са във формат WAV 16bit 44.1 kHz.

6.6. БНР не носи отговорност за качеството на материалите при неспазване на изискванията по предходната точка от страна на партия, коалиция или инициативен комитет.

**VІI. ДРУГИ РАЗПОРЕДБИ**

7.1. Предизборните форми се излъчват според подадените заявки до изчерпване на същите, освен когато друго е изрично предвидено в това споразумение. Когато в даден часови пояс е предвидено време за няколко различни вида предизборни форми, те се излъчват в следната последователност: диспути, хроники, клипове, други форми. Когато в програмата е предвидена емисия новини на кръгъл час, излъчването на предизборните форми започва непосредствено след края на емисията.

7.2. Когато новинарските емисии на кръгъл час попадат в периода на диспут, същият се прекъсва за излъчване на новините и продължава непосредствено след тях. Прекъсването не се отразява на предвидената обща продължителност на диспута и на времето на всеки участник в него.

7.3. Предизборните клипове, както и другите форми по раздел VI-ти, могат да бъдат изработениот БНР. Клиповете се изработват въз основа на договор, сключен между БНР и поръчващия, срещу заплащане по цени, определени с Постановление № 52 от 18.02.2021 г. на Министерския съвет на Република България.

7.4. Заявки за изработване на встъпителни клипове от БНР се приемат до 16:00 часа на 02.03.2021 г., а на заключителни клипове до 16:00 часа на 31.03.2021 г.

7.5. Срокът за изработване на всички останали клипове и други форми е не по-малко от три дни от сключването на договора за изработка.

7.6. Страните приемат, че БНР ще изпълнява заявки за репортажно отразяване на предизборни прояви само в населени места, където има кореспондентска мрежа (съгласно списък, приложен към споразумението). Прояви, провеждани в други населени места, ще бъдат включвани в рубриката „Предизборна хроника“ само във вид на текст, предоставен от съответния предизборен щаб или чрез интервю по телефона.

7.7. Заявки за участие в предизборната кампания по програмите на БНР се приемат както следва:

7.7.1. за програми „Хоризонт“, „Христо Ботев“ и „Радио София“ на 02 9 336 562, 620, 621 и на е-mail адрес izbori.reklama@bnr.bg;

7.7.2. За РРС Благоевград – тел. 073/ 88-53-50, 073/88 95-107; e-mail: reklama.blg@bnr.bg;

7.7.3. За РРС Стара Загора – тел. 042/ 61 64 31 и 042/ 61 64 32; e-mail: reklama@radio-sz.net;

7.7.4. За РРС Видин - тел.: 094/69 17 20; e-mail: reklama.vidin@bnr.bg;

7.7.5. За РРС Шумен – 054/855 121; e-mail: vanya.prodanova@bnr.bg;

7.7.6. За РРС Пловдив – тел. 032 605 880, e-mail: reklama.plovdiv@bnr.bg;

7.7.7. За РРС Варна – тел. 052 664488; 052 664462, e-mail: reklama.varna@bnr.bg;

7.7.8. За РРС Бургас – тел. 056/ 894 006, e-mail: reklama.burgas@bnr.bg;

7.7.9. За РРС Кърджали – тел. 0361/22478, 0361/22483, e-mail: radio.kj@bnr.bg

7.8. Всички предизборни материали, подготвяни от екипите на БНР, се осъществяват в съответствие с техническите и технологични възможности на БНР, като излъчването на хроники, интервюта и други форми се осъществява най-рано 2 часа след приключване на отразяваното събитие;

7.9. В една хроника се отразява само една озвучена проява на съответната политическа партия, коалиция от партии или инициативен комитет.

8.10. Регистрираните в ЦИК партии, коалиции и инициативни комитети могат да се присъединяват към настоящото Споразумение по всяко време до приключване на предизборната кампания. Всяка партия, коалиция или инициативен комитет може с писмена декларация да декларира, че е запозната с условията на това споразумение и приема същите. От момента на подписване на декларацията и депозирането ѝ в БНР или която и да е регионална радиостанция на БНР, за съответната партия, коалиция или инициативен комитет възникват всички права и задължения, като от подписване на споразумението. БНР има право да проверява декларираните обстоятелства и може да откаже участието на партия, коалиция или инициативен комитет в отразяването на предизборната кампания в програмите на БНР, ако установи, че са декларирани неверни обстоятелства.

8.11. Настоящото споразумение се състави и подписа в три еднообразни екземпляра – по един за Българското национално радио, Централната избирателна комисия и Сметната палата на Република България. Всяка партия, коалиция или инициативен комитет има право да получи копие от споразумението след одобрението му от ЦИК. След одобрението му от ЦИК, споразумението се публикува на интернет страницата на БНР.

**ЗА БЪЛГАРСКОТО НАЦИОНАЛНО РАДИО:**

**Андон Балтаков**

**Генерален директор на БНР**

**ЗА ПАРТИИ, КОАЛИЦИИ И ИНИЦИАТИВНИ КОМИТЕТИ:**

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |